# Carlos Tatay Vila

Carlos Tatay Vila (Alaquàs, 7 de maig de 2003) és un pilot de motociclisme valencià. El 2019 va guanyar la MotoGP Rookies Cup i va ser subcampió d'Espanya de Moto3, a més de debutar al mundial de la mateixa categoria, on va continuar fins al 2022.
El 2023, Tatay va passar a competir al Campionat d'Europa de Moto2 (el FIM Moto2 del JuniorGP). El 2 de juliol, mentre participava a la cinquena cursa del campionat, al circuit de Portimão, va resultar greument ferit en un accident a 260 km/h. El cop li va causar una lesió incompleta de la medul·la espinal que el va deixar en cadira de rodes, tot i que hi havia esperances de recuperació.

## Carrera esportiva
### Primers anys

Tatay va començar a competir amb motos el 2009, a sis anys. El 2018 va passar a competir a la categoria de Moto3 del Campionat d'Espanya de Velocitat (CEV) i a la MotoGP Rookies Cup, campionat que va guanyar el 2019.

### Moto3

El 2019, Tatay va debutar a la categoria de Moto3 del mundial de motociclisme competint com a comodí amb una KTM RC 250 GP als Grans Premis de Catalunya, Aragó i Comunitat Valenciana, en què obtingué un total de 8 punts.
El 2020 va esdevenir pilot habitual de l'equip Reale Avintia Racing, encara amb una KTM, i va acabar la temporada en el vint-i-dosè lloc. El 2021, amb el mateix equip i amb Niccolò Antonelli de company, va acabar la temporada al vint-i-unè lloc. Aquella temporada s'hagué de perdre els Grans Premis de Catalunya, Alemanya i Països Baixos a causa de la fractura de l'astràgal dret que va patir al Gran Premi d'Itàlia.
El 2022 va canviar a l'equip Prüstel, on pilotà una CFMoto xinesa com a company de Xavier Artigas. Al Gran Premi d'Indonèsia va obtenir la primera pole position per a la marca i després va acabar la cursa al podi. Va acabar la temporada en quinzena posició final.

### Moto2

El 2023 esdevingué titular al Campionat d'Europa FIM de Moto2 amb el Pertamina Mandalika SAG Team, pilotant una Kalex. Va aconseguir tres podis, amb victòria inclosa a Jerez el 4 de juny, poc abans de patir una greu lesió a Portugal que posà fi de forma abrupta a la seva carrera. Abans de la cursa de Portugal, Tatay va disputar dos Grans Premis del mundial de Moto2, concretament, els d'Alemanya i Països Baixos, on no va poder puntuar.

#### Accident a Portimão

El 2 de juliol del 2023, Tatay va patir ferides greus en un accident que va tenir mentre corria a 260 km/h al circuit de l'Algarve, a Portimão. Arran de la caiguda va patir una lesió incompleta de la medul·la espinal que el va deixar en cadira de rodes. A l'octubre es va revelar que Tatay estava lluitant per pagar les seves factures hospitalàries mentre les federacions de motociclisme espanyola (RFME) i valenciana (FMCV) estaven involucrades en una batalla legal per la cobertura de l'assegurança. A data de novembre es va anunciar que el pilot es mantenia en fase de recuperació i estava rebent fisioteràpia.

## Resultats al Mundial de motociclisme
### Per temporada

| Temporada | Categoria | Moto | Equip | Curses | Victòries | Podis | Poles | FLaps | Pts | Posició |
| 2019 | Moto3 | KTM | Fundacion Andreas Perez 77 | 2 | 0 | 0 | 0 | 0 | 8 | 30è |
| 2020 | Moto3 | KTM | Reale Avintia Racing | 15 | 0 | 0 | 0 | 0 | 26 | 22è |
| 2021 | Moto3 | KTM | Avintia Esponsorama Moto3 | 14 | 0 | 0 | 0 | 0 | 40 | 21è |
| 2022 | Moto3 | CFMoto | CFMoto Racing Prüstel GP | 20 | 0 | 1 | 1 | 0 | 87 | 15è |
| 2023 | Moto2 | Kalex | American Racing | 2 | 0 | 0 | 0 | 0 | 0 | 34è |
| Total | | | | 53 | 0 | 1 | 1 | 0 | 161 | |

### Per categoria

| Categoria | Temporada | 1a Cursa | 1r Podi | Curses | Victòries | Podis | Poles | FLaps | Pts | Títols |
| Moto2 | 2023 | 2023 Alemanya | | 2 | 0 | 0 | 0 | 0 | 0 | 0 |
| Moto3 | 2019–2022 | 2019 Catalunya | 2022 Indonèsia | 51 | 0 | 1 | 1 | 0 | 161 | 0 |
| Total | 2019–2023 | 2019–2023 | 2019–2023 | 53 | 0 | 1 | 1 | 0 | 161 | 0 |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2019 | Moto3 | KTM | QAT | ARG | AME | ESP | FRA | ITA | CAT 12 | NED | GER | CZE | AUT | GBR | SM | ARA 12 | THA | JPN | AUS | MAL | VAL DNS | | 30è | 8 |
| 2020 | Moto3 | KTM | QAT 21 | ESP Ret | ANC 13 | CZE 18 | AUT 22 | STY 21 | SM 15 | EMI 19 | CAT Ret | FRA 10 | ARA 12 | TER 17 | EUR 6 | VAL 21 | POR 14 | | | | | | 22è | 26 |
| 2021 | Moto3 | KTM | QAT 12 | DOH 21 | POR 17 | ESP 6 | FRA Ret | ITA Ret | CAT | GER | NED | STY DNS | AUT 16 | GBR 10 | ARA Ret | SM 8 | AME 18 | EMI Ret | ALR 12 | VAL 8 | | | 21è | 40 |
| 2022 | Moto3 | CFMoto | QAT Ret | INA 3 | ARG 8 | AME 8 | POR 6 | ESP Ret | FRA 6 | ITA 19 | CAT 6 | GER Ret | NED 14 | GBR 10 | AUT Ret | SM Ret | ARA 9 | JPN Ret | THA 13 | AUS 12 | MAL Ret | VAL 13 | 15è | 87 |
| 2023 | Moto2 | Kalex | POR | ARG | AME | ESP | FRA | ITA | GER 19 | NED 17 | GBR | AUT | CAT | SM | IND | JPN | INA | AUS | THA | MAL | QAT | VAL | 34è | 0 |

## Referències

* ↑ «Carlos Tatay Vila» (en anglès). FIM.
* ↑ Carballo, Rubén. «Carlos Tatay, operado de urgencia tras un accidente en el JuniorGP» (en castellà). Motorsport.com, 03-07-2023. [Consulta: 4 juliol 2023].
* ↑ «Carlos Tatay, una lección de vida» (en castellà). motociclismo.es. Motociclismo, 03-10-2023. [Consulta: 4 octubre 2023].
* ↑ «Carlos Tatay» (en anglès). Red Bull A.G.
* ↑ «Moto3 2021 - World Championship Classification» (PDF) (en anglès). Dorna Sports S.L., 14-11-2021.
* ↑ Tamantini, Diana. «Moto3: Carlos Tatay KO, Elia Bartolini suo sostituto in Catalunya» (en italià). Editoriale l'Incontro, 02-06-2021.
* ↑ Di Moro, Alessandro. «CF Moto presenta la sua Moto3 con cui correranno Artigas e Tatay» (en italià). Conti editor S.r.l., 22-01-2022.
* ↑ Di Moro, Alessandro. «Tatay firma la prima pole position in carriera a Mandalika» (en italià). Conti editor S.r.l., 18-03-2022.
* ↑ Tamantini, Diana. «Carlos Tatay, l’aggiornamento: verrà trasferito in Spagna» (en italià). CdM Edizioni, 03-07-2023.
* ↑ «Moto2 2023 - World Championship Classification» (PDF) (en anglès). Dorna Sports S.L., 26-11-2023.

## Enllaços externs

* Perfil a MotoGP.com (castellà)